**KGJK, Nr. 185/2018**

**24 tetor 2018**

**KËSHILLI GJYQËSOR I KOSOVËS,** (KGJK) në bazë të nenit 108 të Kushtetutës së Republikës së Kosovës, nenit 4 paragrafi 1 pika dhe 1.15 të Ligjit nr. 03/L-223 për Këshillin Gjyqësor të Kosovës dhe nenit 30 të Rregullores mbi Organizmin dhe Veprimtarin e Këshillit Gjyqësor të Kosovës, në mbledhjen e 207-të, të mbajtur me 24 tetor 2018, merr këtë:

**V E N D I M**

1. Miratohet propozimi i Komisionit për Administrimin e Gjykatave për plotësimin dhe ndryshimin e Organogramit për Gjyqtar të Gjykatave të Republikës së Kosovës, sipas të cilit nga Gjykatat Themelore apo degët e tyre bartën trembëdhjetë (13) pozita të lira, gjashtë (6) nga të cilat përfshihen në kuadër të Organogramit të Gjykatës së Apelit, ndërsa shtatë (7) të tjera të përfshihen në kuadër të Organogramit të Dhomës së Posaçme të Gjykatës Supreme.
2. Gjykatat Themelore apo degët prej të cilave do të bartën/ merren pozitat e lira sipas paragrafit 1 të këtij vendimi janë si në vijim:
3. Gjykata Themelore Gjilan, një (1) pozitë;
4. Gjykata Themelore Gjilan, dega Viti, një (1) pozitë;
5. Gjykata Themelore Gjilan, dega Kamenicë, një (1) pozitë;
6. Gjykata Themelore Prizren, dy (2) pozita;
7. Gjykata Themelore Ferizaj dy (2) pozita;
8. Gjykata Themelore Pejë, dega Istog, një (1) pozitë;
9. Gjykata Themelore Pejë, dega Deçan, një (1) pozitë;
10. Gjykata Themelore Gjakovë, dega Rahovec, një (1) pozitë; dhe,
11. Gjykata Themelore Mitrovicë, dega Vushtrri, tre (3) pozita.
12. Vendimi hyn në fuqi me datë 24 tetor 2018.

**A r s y e t i m**

Këshilli Gjyqësor i Kosovës me datë 14 shkurt 2018 ka shpallur konkurs për plotësimin e dhjetë (10) pozitave për gjyqtarë në Gjykatën e Apelit, një (1) prej tyre sipas Marrëveshjes së Brukselit. Poashtu, KGJK me datë 29 maj 2018, ka shpallur konkurspër plotësimin e shtatë (7) pozitave në Dhomën e Posaçme të Gjykatës Supreme. Me shpalljen e këtyre konkurseve ka rezultuar se për trembëdhjetë (13) pozita të shpallura për këto dy Gjykata nuk ka qenë buxheti i paraparë me Organogramin e vitit 2018.

Me qellim të tejkalimit të kësaj situate dhe rekrutimit të trembëdhjetë (13) pozitave për të cilat nuk ka qenë buxheti i paraparë në Organogramin e vitit 2018 është bëre një analizë nga Departamenti i Administratës së Përgjithshme dhe Departamenti i Statistikave të SKGJK-së.

Sipas kësaj analize e cila është bazuar ne numrin e vendeve të lira për gjyqtar dhe mbi bazën e ngarkesës së Gjykatave me lëndë, ka dal se bartja e pozitave të lira nga Gjykata Themelore Gjilan, një (1) pozitë, Gjykata Themelore Gjilan, dega Viti, një (1) pozitë, Gjykata Themelore Gjilan, dega Kamenicë, një (1) pozitë, Gjykata Themelore Prizren, dy (2) pozita, Gjykata Themelore Ferizaj dy (2) pozita, Gjykata Themelore Pejë, dega Istog, një (1) pozitë, Gjykata Themelore Pejë, dega Deçan, një (1) pozitë, Gjykata Themelore Gjakovë, dega Rahovec, një (1) pozitë; dhe, Gjykata Themelore Mitrovicë, dega Vushtrri, tre (3) pozita nuk do të pengonte në mbarëvajtjen e punës së këtyre Gjykatave/degëve.

Këtë analize e shqyrtoj edhe Komisioni për Administrimin e Gjykatave, dhe pas shqyrtimit të saj i rekomandoj KGJK-së, e cila është në kapacitetin e vet si menaxhues i gjyqësorit të Kosovës, të marrë vendim që ‘*’Nga Gjykatat Themelore të sipërpërmendura të barten 13 pozita të lira, 6 nga të cilat të përfshihen në kuadër të Organogramit të Gjykatës së Apelit, ndërsa 7 të tjera të përfshihen në kuadër të Organogramit të Dhomës së Posaçme të Gjykatës Supreme’’*.

KGJK, ne takimin e datës 24 tetor 2018 pasi e shqyrtoj dhe analizoj me kujdes rekomandimin e Komisionit për Administrimin e Gjykatave dhe Analizën e Departamentit të Administratës së Përgjithshme dhe Departamentit të Statistikave të SKGJK-së, me qëllimi të administrimit, dhe menaxhimit sa më mirë të gjyqësorit, si dhe me qëllimi të arritjes së rritjes se efikasitetit dhe efektiviteti të zgjidhjes së rasteve ne Dhomën e Posaçme të Gjykatës Supreme dhe Gjykatës së Apelit vendosi si në dispozitiv të këtij vendimi.

Nehat IDRIZI,

Kryesues i Këshillit Gjyqësor të Kosovës

*Kopje e vendimit i dërgohet:*

* *Gjykatës Supreme*
* *Gjykatës së Apelit*
* *Gjykatave Themelore nga të cilat barten pozitat e lira*
* *Departamentit i Administratës së Përgjithshme*
* *Arkivit*